גמר מונדיאל 2018

גמר מונדיאל 2018 התקיים ב-15 ביולי באצטדיון לוז'ניקי במוסקבה בירת רוסיה, ובו נקבע שנבחרת צרפת היא אלופת העולם בכדורגל לשנת 2018. בגמר התמודדו נבחרת צרפת ונבחרת קרואטיה. זאת הייתה הפעם הראשונה שנבחרת קרואטיה השתתפה במשחק גמר מונדיאל. לנבחרת צרפת הייתה זאת הפעם השלישית בגמר, לאחר שניצחה את משחק גמר מונדיאל 1998 והפסידה בגמר מונדיאל 2006. זו הפעם הרביעית ברציפות שאלופת העולם היא אירופאית.

רקע
מפגשים קודמים
לפני משחק זה נפגשו נבחרות צרפת וקרואטיה חמש פעמים, כאשר קרואטיה מעולם לא ניצחה את צרפת. צרפת ניצחה בשלושה משחקים ושניים הסתיימו בתיקו. שתי הנבחרות נפגשו לראשונה בטורניר מונדיאל בחצי גמר מונדיאל 1998 שנערך בצרפת ובו ניצחה צרפת 2–1. המפגש התחרותי הנוסף שלהם היה במהלך שלב הבתים ביורו 2004, אשר הסתיים בתיקו 2–2. המפגש האחרון שלהם היה במשחק ידידות שנערך במרץ 2011, שהסתיים בתיקו 0–0.

הדרך אל הגמר
קרואטיה עברה בקלות את שלב הבתים עם מאזן מושלם של 9 נקודות כאשר היא מנצחת את נבחרת איסלנד 2–1, את נבחרת ניגריה 2–0 ומשיגה ניצחון 3–0 על נבחרת ארגנטינה סגנית אלופת העולם במונדיאל 2014.
בשלב שמינית הגמר פגשה את נבחרת דנמרק קרואטיה הצליחה לנצח 3–2 בדו-קרב פנדלים לאחר 1–1 בתום הזמן החוקי וההארכה. איוואן רקיטיץ' כבש את הפנדל המכריע לזכות קרואטיה. ברבע הגמר פגשה קרואטיה את המארחת נבחרת רוסיה לאחר 2–2 בתום הזמן החוקי וההארכה, קרואטיה ניצחה 4–3 בדו-קרב הפנדלים. איוואן ראקיטיץ' כבש שוב את הפנדל המכריע לזכות קרואטיה. בחצי הגמר פגשה קרואטיה את אנגליה. לאחר 1–1 בתום 90 דקות, מצא מריו מנדז'וקיץ' את הרשת בדקה ה-108 והעלה את קרואטיה בפעם הראשונה בתולדותיה לגמר של טורניר בין-לאומי.

נבחרת צרפת פתחה את שלב הבתים עם ניצחון 2–1 על אוסטרליה, ניצחה את פרו 1–0 וסיימה בתיקו 0–0 עם דנמרק. בשלב שמינית הגמר פגשה צרפת את סגנית אלופת העולם מהמונדיאל הקודם, ארגנטינה, וניצחה 4–3. בשלב רבע הגמר שיחקה מול נבחרת אורוגוואי, אותה ניצחה 2–0 משערים של רפאל וראן ואנטואן גריזמן. בחצי הגמר פגשה צרפת את נבחרת בלגיה. צרפת ניצחה 1–0 משער של סמואל אומטיטי ועלתה לגמר שלישי בתולדותיה וראשון מאז מונדיאל 2006.

צרפתשלבקרואטיהיריבהתוצאהשלב הבתיםיריבהתוצאה2–1משחק ראשון2–01–0משחק שני3–00–0משחק שלישי2–1מנצחת בית ג'טבלאות סופיותמנצחת בית ד'יריבהתוצאהשלבי הנוקאאוטיריבהתוצאה4–3שמינית הגמר1–1  (3–2)2–0רבע הגמר2–2  (4–3)1–0חצי הגמר2–1

מהלך המשחק

בדקה ה-19 נכבש השער הראשון, כאשר כדור חופשי של צרפת, שנבעט בידי גריזמן, ננגח מראשו של מריו מנדז'וקיץ' הקרואטי אל הרשת של קרואטיה; היה זה השער העצמי הראשון בתולדות גמרי המונדיאל. עשר דקות מאוחר יותר, מהלך קבוצתי של קרואטיה הותיר את פרישיץ' חופשי בקצה הרחבה הצרפתית, והוא בעט חזק פנימה והשווה את התוצאה.

בדקה ה-34 הגביה גריזמן כדור קרן, שפגע בתוך הרחבה בידו של פרישיץ'. השופט לא ראה את העבירה, אך הלך אל מסך הווידאו ואישר פנדל, ובכך קבע היסטוריה נוספת – הפנדל הראשון בגמרי המונדיאל שנקבע כתוצאה מהכרעת VAR. גריזמן בעט את הפנדל פנימה, והמחצית הראשונה הסתיימה בתוצאה 2–1 לטובת צרפת.

בדקה ה-59 קיבל פול פוגבה כדור מאנטואן גריזמן במרחק של כ-25 מטרים מהשער; הכדור הראשון שבעט נהדף בידי ההגנה, אך הוא השתלט עליו שוב ובעט חזק לרשת. שש דקות מאוחר יותר קיבל אמבפה כדור במקום דומה, ובעט כדור חד אל הפינה ופנימה. בכך הפך אמבפה לשחקן הצעיר ביותר שכובש בגמר מונדיאל מאז פלה הברזילאי ב-1958.

ארבע דקות מאוחר יותר איבד השוער הצרפתי לוריס כדור, ומנדז'וקיץ' ניצל את הטעות הקשה וכבש מקרוב, וכך קבע את תוצאת המשחק: 4-2 לטובת צרפת, שהוכתרה כאלופת העולם בפעם השנייה בתולדות המונדיאל.

צרפת: שוער 1 הוגו לוריס (קפטן)מגן ימני 2 בנג'מין פבארבלם 4רפאל וראןבלם 5 סמואל אומטיטימגן שמאלי 21לוקא הרננדס קשר אחורי 6פול פוגבהקשר אחורי 13 אנגולו קאנטה  קיצוני ימני 10 קיליאן אמבפהקשר התקפי 7אנטואן גריזמןקיצוני שמאלי 14בלז מטווידי חלוץ 9 אוליבייה ז'ירו מחליפים:קשר15 סטיבן אנזונזי קשר12קורנטן טוליסו קשר18נביל פקיר מאמן:דידייה דשאןמרכז|300pxקרואטיה:שוער 23 דניאל סובשיץ'מגן ימני 2 שימה ורסאלקו בלם 6דיאן לוברןבלם 21 דומאגוי וידהמגן שמאלי 3איוואן סטריניץ' קשר מרכזי 7איוואן רקיטיץ'קשר מרכזי 11 מרצלו ברוזוביץ'קיצוני ימני 18 אנטה רביץ' קשר התקפי 10לוקה מודריץ' (קפטן) 4איוואן פרישיץ'חלוץ מרכזי 17 מריו מנדז'וקיץ'מחליפים:קשר9 אנדריי קרמאריץ' קשר20מרקו פיאצה מאמן:זלאטקו דאליץ'

שחקן מצטיין:  אנטואן גריזמן
שופט:  נסטור פיטנה
קוונים:  הרמן מיידנה, חואן פבלו בלטי
שופט רביעי:  ביורן קוייפרס
שופט וידאו:  מסימיליאנו איראטי

+סטטיסטיקות המשחק נתון צרפת קרואטיה שערים שהובקעו 4  2 סך הכול בעיטות 8  15 בעיטות למסגרת 6  3 אחוזי החזקת כדור 39%  61% בעיטות קרן 2  6 עבירות 14  13 כדורי נבדל 1  1 הצלות 1  3 כרטיסים צהובים 2  1 כרטיסים אדומים 0  0

ממוזער|מרכז|800px|שחקני צרפת חוגגים את הזכייה בגביע העולמי

לאחר המשחק

צרפת הפכה לנבחרת השישית שזוכה יותר מפעם אחת בגביע העולם. כמו כן, הפכה צרפת לזוכה האירופית הרביעית ברציפות בגביע, אחרי  (2006),  (2010) ו (2014). דידייה דשאן היה לאדם השלישי שזוכה בגביע הן כשחקן והן כמאמן, לאחר מריו זגאלו ופרנץ בקנבאואר. גמר זה היה בעל השערים הרבים ביותר, מאז גמר מונדיאל 1966, ומספר השערים הגבוה ביותר שהובקעו ב-90 דקות בגמר, מאז גמר מונדיאל 1958.

מעל ל-90 אלף איש חגגו את זכיתה של צרפת במתחם האוהדים במגדל אייפל, ועל פי הערכות, מעל למיליון צעדו בשאנז אליזה.

לוקה מודריץ' זכה בתואר כדור הזהב של הטורניר. אנטואן גריזמן נבחר לאיש המשחק, וגם זכה בכדור הארד של המונדיאל, ובנעל הכסף. קיליאן אמבפה זכה בפרס השחקן הצעיר של הטורניר.

קישורים חיצוניים

 המשחק , באתר פיפ"א
 המשחק, באתר תאגיד השידור הישראלי

הערות שוליים

קטגוריה:מונדיאל 2018
קטגוריה:משחקי גמר גביע העולם בכדורגל
קטגוריה:2018 בספורט
קטגוריה:מוסקבה: תחרויות כדורגל
קטגוריה:2018 ברוסיה